
8.pielikums 

atklāta konkursa „Rankas pamatskolas 
ēkas iekštelpu vienkāršota 
atjaunošana” nolikumam 
(ID Nr. GNP 2026/66)

IEPIRKUMA Nr. GNP 2026/66 LĪGUMS (PROJEKTS)

par Rankas pamatskolas ēkas iekštelpu vienkāršoto atjaunošanu
Gulbenē,






        202__.gada ___.__________
Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā pamatojoties uz Gulbenes novada domes 2023.gada 21.decembra saistošajiem noteikumiem Nr.24 “Gulbenes novada pašvaldības nolikums” rīkojas tās izpilddirektore Antra Sprudzāne, no vienas puses, un
__________________________________, reģistrācijas Nr. ________________, juridiskā adrese: ______________________________, turpmāk – Būvuzņēmējs, kuru saskaņā ar ____________ pārstāv tās __________________________, no otras puses, turpmāk abi kopā Līdzēji, bet katrs atsevišķi – Līdzējs, pamatojoties uz atklāta konkursa „Rankas pamatskolas ēkas iekštelpu vienkāršota atjaunošana”, identifikācijas numurs GNP 2026/66, turpmāk – Iepirkums, rezultātiem, un Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” projekta “Kvalitatīva mācību satura nodrošināšana Gulbenes novada izglītības iestādēs”, Nr. 4.2.1.5/2/25/I/013, ietvaros noslēdz šādu līgumu, turpmāk – Līgums:
1. Līguma priekšmets

1.1. Pasūtītājs uzdod, un Būvuzņēmējs apņemas Līgumā un normatīvajos aktos noteiktajā kārtībā, pienācīgā kvalitātē veikt Rankas pamatskolas ēkas iekštelpu vienkāršoto atjaunošanu, turpmāk – Darbi, adresē Skolas iela 5, Ranka, Rankas pagasts, Gulbenes novads, turpmāk – Objekts.
1.2. Būvuzņēmējs Darbus veic, ievērojot Līguma un tā pielikumu noteikumus, Iepirkuma nolikuma prasības, ciktāl tās attiecas uz Līguma izpildi, savu Iepirkumā iesniegto piedāvājumu, tehnisko dokumentāciju (t.sk. SIA “Komercveiksmes” izstrādāto paskaidrojuma rakstu „Rankas pamatskolas ēkas iekštelpu vienkāršotai atjaunošana, Skolas iela 5, Rankas pagasts, Gulbenes novads, LV-4416”, turpmāk arī – tehniskā dokumentācija) un spēkā esošos normatīvos aktus, kā arī atbilstoši Pasūtītāja tiešajiem norādījumiem, ja tie nav pretrunā ar Līgumu, tehnisko dokumentāciju un normatīvo aktu noteikumiem, un nodrošina Objekta nodošanu ekspluatācijā atbilstoši spēkā esošajiem normatīvajiem aktiem.
1.3. Parakstot Līgumu, Būvuzņēmējs apliecina, ka:
1.3.1. pilnībā ir iepazinies ar Objektu un tehnisko dokumentāciju, tajā ietvertajiem noteikumiem un prasībām, kas attiecināmi uz Līgumā noteikto Darbu izpildi; 
1.3.2. tehniskā dokumentācija ir skaidra un to var realizēt atbilstoši Līguma noteikumiem, nepārkāpjot normatīvo aktu prasības;

1.3.3. Būvuzņēmējam Līguma slēgšanas brīdī nav nekāda veida pretenziju vai iebildumu par  Objektu un tehnisko dokumentāciju.

2. Līgumcena un samaksas kārtība

2.1. Līgumcena bez pievienotās vērtības nodokļa (turpmāk – PVN) ir _______ EUR (_______ euro ___ centi).
2.2. Līgumcenu Pasūtītājs samaksā Būvuzņēmējam saskaņā ar Līguma noteikumiem, ar nosacījumu, ka Būvuzņēmējs izpilda Līgumā noteiktās saistības. PVN tiek maksāts saskaņā ar Latvijas Republikā spēkā esošajiem normatīvajiem aktiem. 
2.3. Līgumcena ietver pilnu samaksu par Līguma ietvaros paredzēto saistību izpildi, tai skaitā darbaspēka, būvizstrādājumu (iekārtu, materiālu, konstrukciju), transporta, mehānismu, instrumentu nolietojuma (amortizācijas) vai nomas izmaksas, būvgružu izvešanas izmaksas un darbu, kas nav minēti darbu apjomos, bet bez kuriem nebūtu iespējams darbus veikt tehnoloģiski pareizi, ņemot vērā spēkā esošos normatīvos aktus, izmaksas, kā arī virsizdevumus un peļņu, kas attiecināmi uz Līgumā noteikto Darbu izpildi un noteikti Ministru kabineta 2017.gada 3.maija noteikumos Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”. Ja kādam no Līgumā paredzētajiem darbiem nav nolīgta cena, tad šī darba izmaksas ir iekļautas citu darbu cenās. Līgumcena nevar tikt palielināta, ja Būvuzņēmējs ar nodomu vai aiz neuzmanības ir kļūdījies materiālu daudzuma, to cenu un Darbu izmaksu aprēķinos, kas nepieciešami tehniskajā dokumentācijā paredzēto Darbu veikšanai.
2.4. Būvuzņēmēja Iepirkumā iesniegtajā Tāmē (Līguma 1.pielikums) norādītās vienas vienības līgumcenas Līguma darbības laikā nevar tikt pārskatītas.
2.5. Samaksa Būvuzņēmējam par Līgumā paredzēto Darbu izpildi tiek ieskaitīta Būvuzņēmēja rēķinā norādītajā bankas kontā šādā apmērā un termiņos:
2.5.1. ikmēneša maksājumi (starpmaksājumi) par iepriekšējā mēnesī faktiski izpildītajiem un Pasūtītāja pieņemtajiem Darbiem – 10 (desmit) darbdienu laikā no Darbu izpildes aktu (Forma 2 un Forma 3) spēkā stāšanās dienas (10.5.punkts) un attiecīga rēķina saņemšanas no Būvuzņēmēja. No ikmēneša maksājumiem tiek izdarīts  garantijas laika  ieturējumus 5% (pieci procenti); 
2.5.2. par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī – 30 (trīsdesmit) dienu laikā no būvobjekta nodošanas un pieņemšanas akta abpusējas parakstīšanas dienas (Līguma 2.pielikums) un attiecīga rēķina saņemšanas no Būvuzņēmēja. 
2.6. Pasūtītājs ir tiesīgs, 10 (desmit) darbdienas iepriekš rakstiski par to paziņojot Būvuzņēmējam, vienpusēji apturēt Līguma 2.5.1. un 2.5.2.punktā noteikto maksājumu līdz 60 (sešdesmit) dienām, ja Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot līgumā paredzēto maksājuma saistību segšanai vai lai novērstu neatbilstoši veiktu izmaksu risku ārvalstu finanšu instrumenta finansētā projektā saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.
2.7. Samaksu par paveiktajiem Darbiem aprēķina:
2.7.1. atbilstoši nolīgtajām vai izmaiņu aktā noteiktajām vienības cenām par faktiski paveiktajiem un uzmērītajiem darbu apjomiem;
2.7.2. Darbu daļām, par kurām samaksa Līgumā noteikta kā gabalsumma, atbilstoši nolīgtajai vai izmaiņu aktā noteiktajai gabalsummai, neatkarīgi no faktiskā darba apjoma. 
2.8. Pasūtītājs veic ikmēneša maksājumu atbilstoši Būvuzņēmēja izrakstītajam rēķinam, kurā norādīti:
2.8.1. attiecīgajā mēnesī veikto Darbu summa;
2.8.2. kopējā summa apmaksai pēc ieturējumiem (ja tādi piemēroti), bez pievienotās vērtības nodokļa;
2.8.3. akta numurs un datums, par kuru tiek izrakstīts rēķins;
2.8.4. iepirkuma līguma numurs un datums;
2.8.5. Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" projekts “Kvalitatīva mācību satura nodrošināšana Gulbenes novada izglītības iestādēs”, Nr. 4.2.1.5/2/25/I/013.
2.9. Būvuzņēmējs visus rēķinus iesniedz Pasūtītājam strukturēta e-rēķina veidā Pasūtītāja e-adresē.
2.10. Līguma 2.8. un 2.9.punkta prasību neievērošanas gadījumā Pasūtītājs patur tiesības neapmaksāt rēķinus līdz atbilstoši Līguma 2.8. un 2.9.punkta prasību izpildei.
2.11. Par Līgumā noteikto maksājumu samaksas brīdi tiek uzskatīts datums, kurā Pasūtītājs iesniedzis attiecīgu maksājumu izpildei bankā.
2.12. Līguma darbības pirmstermiņa izbeigšanas gadījumā visus norēķinus (tai skaitā piemērojamo līgumsodu samaksu, no ikmēneša maksājumiem izdarīto ieturējumu atmaksu) veic 10 (desmit) darbdienu laikā no dienas, kad līgumslēdzējpuses ir parakstījušas aktu par faktiski izpildītajiem būvdarbiem, ja Būvuzņēmējs ir iesniedzis Līguma noteikumiem un šajā punktā minētajam aktam atbilstošu rēķinu. Ja līgumslēdzējpušu starpā līdz Līguma izbeigšanas dienai pastāv strīds par faktiski izpildītajiem būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos būvdarbus, par kuru izpildi līgumslēdzējpusēm nav domstarpību.
2.13. Būvuzņēmējs nodrošina norēķinu ar Līguma izpildē iesaistītajiem apakšuzņēmējiem veikšanu ne vēlāk kā 60 (sešdesmit) dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo būvdarbu veikšanu visiem par faktiski izpildītajiem un no Pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 dienu laikā pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu. Pasūtītājs publiskajā būvdarbu līgumā paredz pienākumu būvdarbu
3. Darbu izpildes termiņš
3.1. Darbus Objektā nedrīkst uzsākt pirms Gulbenes novada būvvalde, turpmāk – būvvalde, nav veikusi atzīmi būvatļaujā par būvdarbu uzsākšanas nosacījumu izpildi, Būvuzņēmējs nav izpildījis Līguma 3.2.punktā noteiktās prasības un  būves vieta nav nodota Būvuzņēmējam saskaņā ar Līguma 3.3.punktu.
3.2. Būvuzņēmējam līdz Darbu uzsākšanai, bet ne vēlāk kā 10 (desmit) dienu laikā no Līguma abpusējas parakstīšanas dienas, jāiesniedz līguma 6.2.punktā prasītie dokumenti un Darbos vai pakalpojumu sniegšanā iesaistīto apakšuzņēmēju (ja tādus plānots iesaistīt) saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma (sarakstā norāda arī apakšuzņēmēju apakšuzņēmējus).

3.3. Sākot ar dienu, kad būvvalde veikusi būvatļaujā atzīmi par būvdarbu uzsākšanas nosacījumu izpildi, Pasūtītājs nodrošina iespēju Būvuzņēmējam saņemt būves vietu, sastādot būves vietas nodošanas - pieņemšanas aktu. Būves vietas nodošanas - pieņemšanas akts Būvuzņēmējam jāparaksta 2 (divu) darbdienu laikā no dienas, kad Pasūtītājs uzaicinājumu nosūtījis Būvuzņēmējam uz e-pasta adresi: _______________ (bez elektroniski droša paraksta un laika zīmoga). Parakstot būves vietas nodošanas-pieņemšanas aktu, Būvuzņēmējs uzņemas atbildību par būves vietu un tās uzturēšanu līdz akta par Objekta pieņemšanu ekspluatācijā apstiprināšanas datumam, izņemot gadījumus par kuriem Līgumā noteiks citādāk.
3.4. Līgumā pielīgtie Darbi Būvuzņēmējam pilnībā jāpabeidz un jānodod Pasūtītājam 4 (četru) mēnešu laikā no Līguma noslēgšanas brīža.
3.5. Līgumā noteiktie Darbi uzskatāmi par pilnībā pabeigtiem ar dienu, kad Līguma 1.1.punktā noteiktais Objekts ir nodots ekspluatācijā un Puses ir parakstījušas  Būvobjekta nodošanas un pieņemšanas aktu. 
3.6. Būvuzņēmējam ir tiesības saņemt Darbu izpildes pabeigšanas termiņa pagarinājumu, ja:

3.6.1. Pasūtītājs liedz Būvuzņēmējam piekļūšanu būves vietai pēc 3.3.punktā minētā laika, pie nosacījuma, ka Būvuzņēmējs ir izpildījis 3.2.punktā noteiktās prasības;

3.6.2. Pasūtītājs vai Būvuzraugs ir kavējis vai apturējis Darbu veikšanu no Būvuzņēmēja neatkarīgu iemeslu dēļ;

3.6.3. Darbu veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Būvuzņēmēja vainas dēļ, piemēram, būtiskas izmaiņas būvprojektā, iepriekš neparedzami apstākļi;
3.7. Ja ir iestājušies Līguma 3.6.1.- 3.6.3.punktā minētie gadījumi, termiņš tiek pagarināts proporcionāli to novēršanas termiņam, citos gadījumos, tas nedrīkst pārsniegt 40 (četrdesmit) dienas. 

4. Darbu izpilde
4.1. Pirms Darbu uzsākšanas Būvuzņēmējs sagatavo Darbu veikšanas projektu un kalendāro darbu izpildes un naudas plūsmas grafiku atbilstoši savam piedāvājumam Iepirkumā. Darbu veikšanas projektu, tā papildinājumus un visu materiālu lietojumu Būvuzņēmējs saskaņo ar būvuzraugu. Bez būvuzrauga apstiprināta Darbu veikšanas projekta un izmantojamo materiālu saskaņojuma Darbus veikt nedrīkst.

4.2. Darbu Objektā nedrīkst veikt, ja Būvuzņēmējs nav izpildījis Līguma 3.2.punktā noteiktās prasības un/vai Būves vieta nav nodota Būvuzņēmējam saskaņā ar Līguma 3.3.punktu.  

4.3. Būvuzņēmējs nodrošina Darbu sagatavošanu, Darbu uzsākšanai visu nepieciešamo dokumentu saņemšanu, kā arī citu Darbu izpildei nepieciešamo atļauju (transporta kustības ierobežošana u.c.) saņemšanu, un Darbu veikšanu, ievērojot Darbu veikšanas projektā noteikto Darbu veikšanas secību un termiņus.
4.4. Būvuzņēmējam jāiekārto Objekts atbilstoši normatīvo aktu prasībām.

4.5. Būvuzņēmējs ievēro Darbu kvalitātes prasības, kas noteiktas tehniskajā dokumentācijā.

4.6. Darbu izpildē izmantojami būvizstrādājumi (iekārtas, materiāli, mehānismi, konstrukcijas), kādi ir noteikti tehniskajā dokumentācijā, Būvuzņēmēja Iepirkuma piedāvājumā vai kādi ir iepriekš saskaņoti ar autoruzraugu un būvuzraugu. Būvuzņēmējs ievēro būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem. Būvizstrādājumu (iekārtu, konstrukciju, mehānismu utt.) maiņas nepieciešamība saskaņojama ar autoruzraugu un būvuzraugu, kuri izlemj, vai piedāvātie būvizstrādājumi atbilst Darbu izpildei.

4.7. Veicot Darbus, Būvuzņēmējs nodrošina vides aizsardzības pasākumu īstenošanu un kvalitātes kontroli Objektā.

4.8. Darbu izpildei nepieciešamo pagaidu komunikāciju (elektroenerģija, ūdensapgādes un kanalizācijas tīkli u.c.) pieslēgumu nodrošina Būvuzņēmējs, līdz Objekta pieņemšanai ekspluatācijā, patstāvīgi sedzot ar to saistītās izmaksas.

4.9. Visā Darbu izpildes laikā, t.sk. laikā, kad Darbi netiek veikti, līdz Objekta nodošanai ekspluatācijā Būvuzņēmējs uzņemas visus normatīvajos aktos, valsts un pašvaldības institūciju priekšrakstos (tiesību aktos) paredzētos darba aizsardzības, ugunsdrošības noteikumu nodrošināšanas pienākumus Objektā. 

4.10. Būvuzņēmējam nepieciešams novērst būvniecības ietekmi Objekta apmeklētājiem un Objekta tuvumā esošajām ēkām, to iedzīvotājiem, kā arī satiksmes dalībniekiem. Veicot Darbus, kuros rodas trokšņi, putekļi un netīrumi, to izplatība pēc iespējas ir jāsamazina, izmantojot piemērotas aizsargierīces, aizsargvairogus, nosegmateriālus, un veicot satiksmes ierobežošanu, ja nepieciešams. 
4.11. Būvuzņēmējs nodrošina Pasūtītāja, būvuzrauga, autoruzrauga, būvinspektora, Valsts ugunsdzēsības un glābšanas dienesta pārstāvju un citu normatīvos aktos noteiktu dienestu pārstāvju iekļūšanu Objektā, kur tiek veikti ar Līguma izpildi saistītie Darbi.

4.12. Būvuzņēmējs būvdarbu norisi atspoguļo būvniecības informācijas sistēmā, turpmāk - BIS, ievērojot normatīvajos aktos noteikto regulējumu.
4.13. Būvuzņēmējs nodrošina visas dokumentācijas, kura attiecas uz Objektu un Darbu izpildi un kuras uzrādīšanu var prasīt attiecīgās valsts un pašvaldību amatpersonas, atrašanos Objektā. 

4.14. Būvuzņēmējs patstāvīgi nodrošina celtniecības namiņu, būvizstrādājumu (materiālu, iekārtu) un darba rīku saglabāšanu, kā arī uzņemas bojāejas un nejaušības risku. 

4.15. Būvuzņēmējs nodrošina būvlaukuma uzturēšanu (savlaicīgu un regulāru būvgružu un citu izlietoto materiālu izvešanu u.c.), atbilstoši spēkā esošajiem normatīvajiem aktiem, līdz brīdim, kamēr Objekts tiek pieņemts ekspluatācijā un ir abpusēji parakstīts  Būvobjekta nodošanas un pieņemšanas akts. Būvuzņēmējs nekavējoties notīra visus nobirumus, kas radušies uz ielām un būves vietā  Darbu izpildes laikā. Būvuzņēmējs pēc Projekta vadītāja pieprasījuma iesniedz dokumentu kopijas, kas apliecina, ka Būvuzņēmējs ir veicis regulāru būvgružu izvešanu uz sadzīves atkritumu apsaimniekošanas poligonu. Jebkura materiāla (kravas) pārvietošanu Būvuzņēmējs veic ar piemērotiem transportlīdzekļiem, kas nodrošina kravas neizbārstīšanos. 
4.16. Būvuzņēmējs nekavējoties informē Pasūtītāju par jebkuru nelaimes gadījumu Objektā vai ar to saistītā vietā, kur Būvuzņēmējs veic Darbus.
4.17. Ja, veicot Darbus, tiek atrasta cilvēka veselībai un dzīvībai bīstama lieta vai viela, tad Būvuzņēmējam nekavējoties jāveic attiecīgie drošības pasākumi, piemēram, to atrašanās vietas norobežošana, Darbu pārtraukšana, evakuācija. Attiecīgie pasākumi, iepriekš saskaņojot ar Pasūtītāju, Būvuzņēmējam jāveic pašam, vai jāuztic tos veikt kādai citai kompetentai personai. Izmaksas par bīstamības likvidēšanu sedz Pasūtītājs.
4.18. Būvuzņēmējs uz sava rēķina veic visas Līgumā un normatīvajos aktos noteiktās materiālu, konstrukciju un Darbu kvalitātes pārbaudes. Būvniecības informācijas sistēmā pievienojot būvizstrādājumu atbilstību apliecinošu dokumentāciju, tehnisko pasi, instrukciju vai cita veida kvalitāti apliecinošus dokumentus, ja tie nav pievienoti būvdarbu žurnālam.
4.19. Ja Darbu izpildes laikā Pasūtītājs vai būvuzraugs atklāj defektus, pieaicinot Būvuzņēmēju, tiek sastādīts defekta akts, kurā tiek uzskaitīti visi konstatētie defekti un noteikti termiņi, kuros Būvuzņēmējam uz sava rēķina ir jānovērš minētie defekti. Defektu novēršana nevar būt par pamatu Līguma 3.4.punktā minētā Darbu izpildes termiņa pagarināšanai.
4.20. Ja Darbu izpildes laikā tiek atklāts defekts, bet ekspertīze apliecina, ka nav ekonomiski vai tehniski lietderīgi defektu novērst, Pasūtītājs, vienojoties ar Būvuzņēmēju, nosaka Darbam samazinātu cenu atbilstoši Objekta vērtības un ilgmūžības samazinājumam un/vai nosaka Objektam ilgāku garantijas termiņu ar garantijas finanšu nodrošinājumu par pilnu defekta novēršanas vērtību.
4.21. Būvuzņēmējam jāsagatavo Objekts pieņemšanai ekspluatācijā saskaņā ar visām prasībām, kuras, atbilstoši Latvijas Republikas spēkā esošajiem normatīvajiem aktiem, izvirza kontroles instances, sagatavojot un nododot Pasūtītājam visu nepieciešamo objekta izpilddokumentāciju, saņemot visus nepieciešamos saskaņojumus, atzinumus par Objekta gatavību ekspluatācijai, kā arī citus dokumentus, kas nepieciešami Objekta pieņemšanai ekspluatācijā atbilstoši normatīvo aktu prasībām.

4.22. Būvuzņēmējs nodrošina nepieciešamās būvtāfeles izgatavošanu un uz tās izvietojamās informācijas saskaņošanu ar Pasūtītāju. Uzsākot būvniecību, Būvuzņēmējs uzstāda un nodrošina būvtāfeles atrašanos Objektā visu Darbu veikšanas laiku.
4.23. Būvuzņēmējs nodrošina normatīvo aktu prasībām atbilstošu un tehniskās dokumentācijas kvalitatīvai realizēšanai visu nepieciešamo sertificētu speciālistu iesaisti Līguma izpildē visā tā darbības laikā.  Būvuzņēmējs ir atbildīgs, lai konkrētu darbu veikšanā tiktu iesaistīti atbilstoši sertificēti un kvalificēti speciālisti, ievērojot Līguma 9.1.punktā noteikto.
4.24. Būvuzņēmējs nodrošina laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu.
4.25. Būvuzņēmējs Līgumos ar apakšuzņēmējiem iekļauj izpildīto būvdarbu pieņemšanai noteikumus, kas atbilst 2022. gada 5.jūlija Ministru kabineta noteikumos Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6., 9., 10. un 14. punktā iekļautajam regulējumam, izņemot prasību veikt būves ekspertīzi.
5. Darbu izmaiņas 
5.1. Līguma izpildes laikā var tikt veiktas Darbu izmaiņas, tai skaitā veicamajiem Darbiem izmainīti tehniskie risinājumi vai apjomi, kurus Līgumā sākotnēji nebija iespējams paredzēt,  vai bez kuriem nav iespējams kvalitatīvi sasniegt Līguma priekšmeta un Līguma 2.8.5.apakšpunktā norādītā projekta izpildes mērķi, kā arī noteikt ar izmaiņām saistītus Darbu pabeigšanas termiņa grozījumus, ievērojot Publisko iepirkumu likuma 61.panta  un Līguma nosacījumus. 
5.2. Ja izmaiņas ierosina Būvuzņēmējs un tās nav saistītas ar tehniskās dokumentācijas risinājumu kļūdu novēršanu, Būvuzņēmējam uz sava rēķina ierosināto izmaiņu tehniskie risinājumi jāskaņo ar būvprojekta autoru.
5.3. Ja Darbu veikšanas laikā Pasūtītājs konstatē:
5.3.1. ka ir nepieciešami papildu Darbi, kas nebija iekļauti sākotnējā Iepirkumā (piemēram, tehniskajā dokumentācijā), un tehnisko risinājumu izmaiņas, un bez to veikšanas nav iespējams pilnīgi sasniegt Darbu paredzēto rezultātu vai pretēji – nepieciešams samazināt darbu apjomu un veikt tehnisko risinājumu izmaiņas, Pasūtītājs ir tiesīgs šādas izmaiņas veikt; 
5.3.2. ka ir atklājušies tādi apstākļi, kurus nebija iespējams paredzēt tehniskās dokumentācijas izstrādes procesā, Pasūtītājs ir tiesīgs palielināt vai samazināt nepieciešamo Darbu apjomu un veikt līgumcenas izmaiņas, kā arī veikt materiālu savstarpēju aizvietošanu, ja to kvalitāte atbilst tehniskajā dokumentācijā noteiktajai un ir saskaņota ar autoruzraugu.
5.4. Apjomu palielināšanas kārtība:
5.4.1. Būvuzņēmējs un Pasūtītājs sastāda aktu par iekļaujamajiem apjomiem un pozīcijām (turpmāk – Iekļaujamo darbu Akts); 

5.4.2. Būvuzņēmējs uz Iekļaujamo darbu Akta pamata izstrādā tāmi un 5 (piecu) darbdienu laikā iesniedz to Pasūtītājam; 

5.4.3. Pasūtītājs 5 (piecu) darbdienu laikā no tāmes saņemšanas brīža apstiprina to vai arī sniedz pamatotu atteikumu. 

5.5. Pēc tāmes apstiprināšanas, Būvuzņēmējs un Pasūtītājs noslēdz vienošanos par Iekļaujamo darbu Aktā minēto darbu veikšanu. Vienošanās kļūst par Līguma neatņemamu sastāvdaļu.
5.6. Darbu apjomi var tikt samazināti, ja Darbu gaitā atklājas, ka tehniskajā specifikācijā norādītajā apjomā tos veikt nav nepieciešams. Šādā gadījumā norēķini par izpildītajiem Darbiem notiek pēc faktiskās izpildes un uzmērījumiem. 

5.7. Apjomu samazināšanas kārtība:

5.7.1. Būvuzņēmējs un Pasūtītājs sastāda aktu par izslēdzamajiem apjomiem un pozīcijām (turpmāk – Izslēdzamo darbu Akts); 

5.7.2. Būvuzņēmējs uz Izslēdzamo darbu Akta pamata izstrādā tāmi un 5 (piecu) darbdienu laikā iesniedz Pasūtītājam; 

5.7.3. Pasūtītājs 5 (piecu) darbdienu laikā no tāmes saņemšanas brīža apstiprina to vai arī sniedz pamatotu atteikumu; 

5.7.4. Pēc tāmes apstiprināšanas, Būvuzņēmējs un Pasūtītājs noslēdz vienošanos par Izslēdzamo darbu aktā minēto darbu neveikšanu. Vienošanās kļūst par Līguma neatņemamu sastāvdaļu.
5.8. Izslēdzamo un ieslēdzamo darbu izmaksu izcenošanas principi:
5.8.1. Būvuzņēmēja Iepirkumā iesniegtajā piedāvājumā norādītās izmaksas, t.sk. vienību cenas, virsizdevumi un peļņa ir spēkā visu Līguma darbības periodu;

5.8.2. ja līgumcenas ietvaros izmainītajos darba apjomos ir iekļauti Līguma 1.pielikumā ekvivalenti darba veidi vai aizvietojamie materiāli, tad šiem izmaiņu darbiem un materiāliem tiek piemēroti Līguma tāmes vienību izcenojumi;

5.8.3. ja ieslēdzamie darbi ietver pozīcijas, kas nav minētas darbu apjomos un nav pielīdzināmas kādam no Līguma tāmes darba veidiem, tad izmaksas nosaka atbilstoši esošai tirgus situācijai. Būvuzņēmējs iesniedz vismaz 2 ražotāju/piegādātāju piedāvājumus esošai pozīcijai. Pasūtītājs izvērtē attiecīgās pozīcijas atbilstību esošai tirgus situācijai. Par tirgus cenām vienojas abas līguma slēdzējas puses, ja nepieciešams pieaicinot Latvijas Būvinženieru savienības norīkotu ekspertu.

5.9. Par Darbu izmaiņām būvuzraugs sagatavo izmaiņu aktu 3 (trīs) eksemplāros. Izmaiņu aktu paraksta būvuzraugs, autoruzraugs, Projekta vadītājs un Būvuzņēmēja pilnvarotais pārstāvis. Izmaiņu akts, ar kuru noteiktas Darbu izmaiņas, ir Līguma neatņemama sastāvdaļa un Būvuzņēmējam tajā noteiktais jāpilda bezierunu kārtībā.
5.10. Kopējais Darbu izmaiņu apjoms nedrīkst pārsniegt:
5.10.1. 50% (piecdesmit procenti) no sākotnējās līgumcenas par katru gadījumu, kad iestājas Līguma 5.3.1. un 5.3.2.punktā minētie apstākļi; 
5.10.2. 15% (piecpadsmit procenti) no sākotnējās līgumcenas pārējos gadījumos, kad veikti secīgi, nebūtiski, Līguma grozījumi.
6. Apdrošināšana un darba aizsardzība
6.1. Būvuzņēmējs atbild par visu Objektā veicamo Darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem. 
6.2. Būvuzņēmējam ne vēlāk kā Līguma 3.2. punktā noteiktajā termiņā jāiesniedz Pasūtītājam atbildīgā būvdarbu vadītāja civiltiesiskās apdrošināšanas polise un Būvuzņēmēja civiltiesiskās apdrošināšanas polise par visu būvdarbu un to garantijas laiku Objektam. Apdrošināšanas polises slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
6.3. Gadījumā, ja Būvuzņēmējs kā darba devējs ir apdrošinājis atbildīgā būvdarbu vadītāja profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts; gadījumā, ja apdrošināšanas līgums par atbildīgā būvdarbu vadītāja un Būvuzņēmēja profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esamību attiecībā uz konkrēto Objektu.

6.4. Gadījumā, ja Līguma parakstīšanas brīdī Būvuzņēmējam un tā atbildīgajam būvspeciālistam ir spēkā esoša apdrošināšanas polise, kas atbilst Līguma 6.2.punkta prasībām, izņemot tā termiņu, Būvuzņēmējam ir pienākums pirms spēkā esošo apdrošināšanas polišu darbības beigām, iesniegt Pasūtītājam jaunas, normatīvajiem aktiem atbilstošas, kuru beigu termiņš nav īsāks par Objektam noteikto garantijas periodu.
6.5. Jebkurus zaudējumus, kuri pārsniedz apdrošinātāja atlīdzinātos, sedz Būvuzņēmējs, ja zaudējumi radušies Būvuzņēmēja darbības vai bezdarbības rezultātā.
7. Darbu VAdības sanāksmes
7.1. Darbu vadības sanāksmes un komunikācija ar Pasūtītāja pārstāvjiem notiek latviešu valodā. 
7.2. Darbu vadības sanāksmes sasauc pēc vajadzības, bet ne retāk kā vienu reizi 2 (divās) nedēļās.
7.3. Darbu vadības sanāksmes tiek rīkotas Pasūtītāja telpās vai Objektā, un tajās piedalās atbildīgais būvdarbu vadītājs, Projekta vadītājs/-i, būvuzraugs, kā arī citas personas pēc Pasūtītāja un Būvuzņēmēja ieskatiem, kuras ir tiesīgas pieņemt lēmumus.
8. SADARBĪBA

8.1. Visos ar Darbu veikšanu saistītajos jautājumos Būvuzņēmējs sadarbojas ar būvuzraugu, autoruzraugu un Projekta vadītāju/-iem.
8.2. Līgumā paredzētos visa veida paziņojumus, rīkojumus, apstiprinājumus, apliecinājumus, saskaņojumus un lēmumus izdod rakstiski.
8.3. Būvuzrauga, Projekta vadītāja veikts apstiprinājums, saskaņojums vai cita rīcība neatbrīvo Būvuzņēmēju no atbildības par Līguma izpildi.
8.4. Būvuzņēmējs brīdina būvuzraugu, autoruzraugu un Pasūtītāju par apstākļiem, kas var ietekmēt Darbu kvalitāti, termiņus vai izmaksas, cik ātri vien iespējams, bet ne vēlāk kā 7 (septiņu) dienu laikā no dienas, kad Būvuzņēmējs par šādiem apstākļiem ir uzzinājis, un iesniedz ietekmes novērtējumu, kā arī veic nepieciešamās darbības, lai samazinātu zaudējumus vai izvairītos no tiem. Šajā punktā minētie apstākļi nedod tiesības Būvuzņēmējam vienpusēji atkāpties no Līguma izpildes.

8.5. Būvuzņēmējam nav tiesību pretendēt uz Darbu izpildes termiņa pagarinājumu vai Līgumcenas grozījumiem, ja Būvuzņēmējs Līguma 8.4.punktā noteiktajā kārtībā nav paziņojis Pasūtītājam par apstākļiem, kas var ietekmēt Darbu kvalitāti, termiņus vai izmaksas, un nav veicis nepieciešamās darbības, lai samazinātu zaudējumus vai izvairītos no tiem. Gadījumā, ja Būvuzņēmējs nav savlaicīgi ziņojis par Līguma 8.4.punktā noteiktajiem apstākļiem, Pasūtītājs ir tiesīgs pieprasīt pierādāmo tiešo zaudējumu atlīdzību.

8.6. Pasūtītājam ir tiesības prasīt nomainīt ikvienu Līguma izpildē iesaistīto personu, pamatojot to ar kādu no šādiem iemesliem:

8.6.1. atkārtota pavirša savu pienākumu pildīšana;
8.6.2. nekompetence vai nolaidība;
8.6.3. Līgumā noteikto saistību vai pienākumu nepildīšana;
8.6.4. atkārtota tādu darbību veikšana, kas kaitē drošībai, veselībai vai vides aizsardzībai;
8.6.5. radies interešu konflikts.

8.7. Ja Būvuzņēmējs neievēro normatīvo aktu vai Līguma noteikumu prasības, būvuzraugam un autoruzraugam ir tiesības apturēt Darbu izpildi līdz trūkumu novēršanai, un par šo kavējumu Būvuzņēmējam nepienākas kompensācija.
8.8. Pasūtītāja Projekta vadītājs ir tiesīgs pārbaudīt Darbu un to apjoma izpildi, kvalitāti un iesniegto norēķinu dokumentu atbilstību faktiski izpildītā Darba apjomam un Līguma lokālajām tāmēm. Šāda pārbaude nemazina Līgumā paredzēto Būvuzņēmēja atbildību un nav uzskatāma par Darbu vai kādas to daļas pieņemšanu no Pasūtītāja puses. Ja Darbi pārbaudes laikā netiek apturēti, tad arī to izpildes termiņš saistībā ar veicamo pārbaudi nav pagarināms. Šādas pārbaudes veicamas tādā veidā, lai būtiski netraucētu Būvuzņēmējam un tā apakšuzņēmējiem savlaicīgu Darbu izpildi.
8.9. Pēc Pasūtītāja pieprasījuma Būvuzņēmējam rakstveidā 5 (piecu) darbdienu laikā pēc attiecīga pieprasījuma saņemšanas, jāsniedz Pasūtītājam informāciju par Darbu gaitu, to izpildi un plānošanu.

8.10. Projekta vadītājs, autoruzraugs un būvuzraugs izskata Būvuzņēmēja iesniegtos dokumentus un sniedz atbildi, cik ātri vien iespējams, bet ne vēlāk kā 7 (septiņu) dienu laikā no attiecīgu dokumentu saņemšanas dienas, ja Līgumā nav noteikti citi termiņi.
8.11. Būvuzņēmējs nodrošina, ka attiecīgo būvdarbu daļu vadītāji attiecīgo darbu veikšanas laikā atrodas Objektā un vada to izpildi.
9. Līguma izpildē iesaistītais personāls, apakšuzņēmēji un to nomaiņa

9.1. Darba veikšanai Būvuzņēmējs piesaista Iepirkuma piedāvājumā norādīto personālu un apakšuzņēmējus. Būvuzņēmējs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.
9.2. Būvuzņēmējs apņemas nekavējoties paziņot Pasūtītājam par jebkurām izmaiņām apakšuzņēmēju (t.sk. apakšuzņēmēju apakšuzņēmēju) sarakstā norādītajā informācijā, kā arī papildināt un iesniegt informāciju par apakšuzņēmējiem un apakšuzņēmēju apakšuzņēmējiem, kas tiek iesaistīti Līguma izpildē pēc Līguma parakstīšanas.
9.3. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
9.4. Būvuzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā (saskaņā ar iesniegto piedāvājumu Iepirkumā) norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu, prasīt nomaināmo speciālistu un/vai apakšuzņēmēja viedokli par nomaiņas iemesliem.
9.5. Pasūtītājs nepiekrīt speciālistu sarakstā norādītā personāla nomaiņai, ja piedāvātais personāls neatbilst Iepirkuma procedūras dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas tika vērtēts.
9.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
9.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
9.6.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas iemesliem;
9.6.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 EUR (desmit tūkstoši euro) no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas gadījumiem;
9.6.4.  ja apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
9.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.8. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darbdienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Būvuzņēmējam.
9.9. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
10. Darbu pieņemšana
10.1. Darbiem jāatbilst Līgumā, tehniskajā dokumentācijā un normatīvajos aktos noteiktajām prasībām un jābūt izpildītiem kvalitatīvi un atbilstoši normatīvo aktu prasībām.

10.2. Pēc katra nozīmīga konstrukcijas elementa vai segto darbu pabeigšanas, Būvuzņēmējs vismaz 24 (divdesmit četras) stundas iepriekš paziņo par to un veic to uzrādīšanu un nodošanu būvuzraugam. 

10.3. Gadījumā, ja Projekta vadītājs, būvuzraugs vai autoruzraugs ir konstatējis nozīmīga konstrukcijas elementa vai segto Darbu defektu, kā arī, ja Būvuzņēmējs nav pieaicinājis būvuzraugu šādu darbu pārbaudē, visus izdevumus, saistībā ar defektu novēršanu un konstrukciju vai segto Darbu atklāšanu un uzrādīšanu Pasūtītājam, sedz Būvuzņēmējs.

10.4. Būvuzņēmējs reizi mēnesī līdz kārtējā mēneša 5. (piektajam) datumam, bet ne vēlāk kā kārtējā mēneša 10.(desmitajam) datumam iesniedz Pasūtītājam aktu par iepriekšējā mēneša laikā izpildīto Darbu apjomu un izmaksām (Forma 2 un Forma 3), kas iepriekš saskaņoti ar būvuzraugu. 

10.5. Būvuzņēmējs iesniedz Pasūtītāja Projekta vadītājam būvuzrauga apstiprinātus mēneša Darbu izpildes aktus (Forma 2 un Forma 3). Projekta vadītājs  20 (divdesmit) darbdienu laikā no akta (Forma 2 un Forma 3) saņemšanas dienas pieņem un paraksta izpildīto mēneša darbu izpildes aktu (Forma 2 un Forma 3), un tas ir spēkā ar brīdi, kad to ir parakstījis Projekta vadītājs.

10.6. Ja Pasūtītāja Projekta vadītājs neparaksta būvdarbu izpildes aktu Līguma 10.5.punktā minētajā termiņā, kā arī neiesniedz Būvuzņēmējam Līguma 10.7. punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos būvdarbus ir pieņēmis Līguma 10.5.punktā minētā termiņa pēdējā dienā.

10.7. Ja Pasūtītājs nepieņem Darbus, tas iesniedz Būvuzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt būvdarbu izpildes aktu, ja nepilnības nav saistītas ar būvdarbu kvalitāti, vai ar atbildīgo būvuzraugu saskaņotu defektu aktu. Ja Būvuzņēmējs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Būvuzņēmējs 10 (desmit) darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
10.8. Ja Pasūtītāja Projekta vadītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti. Ekspertīzes uzdevums ir novērtēt faktiski izpildīto būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
10.9. Ja būves ekspertīze vai inženierkonsultanta lēmums neapstiprina Pasūtītāja defektu aktā norādīto vai veikto būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un būvdarbu izpildes akta parakstīšana nav nepieciešama.

10.10. Ja Būvuzņēmējs piekrīt defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un Pasūtītāja prasībām, Būvuzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja līdzēji nevar vienoties, termiņu defektu novēršanai nosaka būvuzraugs.
10.11. Ja defekti ir konstatēti daļā būvdarbu, tad Pasūtītājs pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā.
10.12. Pēc visu Līgumā paredzēto Darbu pabeigšanas, Būvuzņēmējs par to rakstiski paziņo Pasūtītājam.
10.13. Līdz Objekta nodošanai ekspluatācijā Būvuzņēmējs sagatavo un iesniedz BIS visus dokumentus, kas nepieciešami tā pieņemšanai ekspluatācijā, atbilstoši Ministru kabineta 2014.gada 2.septembra noteikumiem Nr.529 „Ēku būvnoteikumi”, t.sk. izpilduzmērījumus, inventarizācijas lietu u.c. dokumentus. 
10.14.  Būvuzņēmējs nodod Pasūtītājam visus izpildītos būvdarbus šādā kārtībā:
10.14.1. iesniedz būvdarbu izpildes aktu par pēdējā mēnesī izpildītajiem būvdarbiem;

10.14.2. paziņo Pasūtītājam par būves gatavību ekspluatācijai, pēc tam kad BIS ir apstiprinājis apliecinājumu par būves gatavību ekspluatācijā.
10.15. Būvuzņēmējs pēc būves pieņemšanas ekspluatācijā iesniedz Pasūtītājam Būvobjekta nodošanas un pieņemšanas aktu, kas ir noformēts atbilstoši Līguma 2.pielikumam:

10.15.1. aktā norāda akta par būves pieņemšanu ekspluatācijā datumu un numuru, atzīmes par būvdarbu pabeigšanu datumu;

10.15.2. aktam pievieno būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.

10.16. Pasūtītājs Būvuzņēmēja iesniegto Būvobjekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas.
10.17. Visi papildus izdevumi par atkārtotu Objekta nodošanu Pasūtītājam vai pieņemšanu ekspluatācijā tiek ieturēti no gala samaksas par Objektu kopumā.

10.18. Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto būvdarbu defektiem, trūkumiem un neatbilstībām, un Būvuzņēmējam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem. 
11. Garantijas un defektu novēršana
11.1. Būvuzņēmējs garantē, ka Objekts un Darbi atbilst tehniskās dokumentācijas prasībām un ir izpildīti atbilstoši Līguma noteikumiem. Tas nozīmē, ka Būvuzņēmējs ir atbildīgs par visiem defektiem un Pasūtītājam nodarītiem tiešiem zaudējumiem, kas rodas vai var rasties šādas neatbilstības gadījumā. Būvuzņēmējs garantē, ka izpildītie Darbi ir kvalitatīvi, funkcionāli izmantojami, atbilst tehniskajā dokumentācijā vai Līgumā noteiktajiem parametriem, un ka Darbos, materiālos vai iekārtās nav defektu. 
11.2. Izpildīto Darbu garantijas termiņš ir 60 (sešdesmit) mēneši, un tas sākas no dienas, kad Objekts ir pieņemts ekspluatācijā. Šajā termiņā konstatētos defektus Būvuzņēmējs novērš par saviem līdzekļiem Pasūtītāja noteiktajā termiņā. 
11.3. Līguma darbības priekšlaicīgas izbeigšanas gadījumā Būvuzņēmēja izpildīto darbu kvalitātes garantijas termiņš ir 60 (sešdesmit) mēneši, un tas sākas no Līguma 16.3.7.punktā minētā akta abpusējas parakstīšanas dienas. Šajā termiņā konstatētos defektus Būvuzņēmējs novērš par saviem līdzekļiem Pasūtītāja noteiktajā termiņā.
11.4. Ja Pasūtītājs Darbu garantijas laikā konstatē defektus, par to tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz defektu akta sastādīšanu. Avārijas vai citos ārkārtējos gadījumos Būvuzņēmējam Objektā jāierodas nekavējoties (t.i., ne vēlāk kā 4 (četru) stundu laikā) pēc Pasūtītāja paziņojuma (rakstiska vai mutiska). Pie defektu akta sastādīšanas Līdzēji ir tiesīgi pieaicināt neatkarīgus ekspertus, kuru atzinums Līdzējiem ir obligāts izpildīšanai. Izdevumus par eksperta sniegtajiem pakalpojumiem apmaksā vainīgais Līdzējs. Ja Būvuzņēmējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Būvuzņēmējam. Akts tiek sastādīts vismaz 3 (trīs) eksemplāros, no kuriem viens eksemplārs nodots Būvuzņēmējam, divi – Pasūtītājam.
11.5. Par defektu novēršanu tiek sastādīts defektu novēršanas akts. Pēc defektu novēršanas Būvuzņēmējs paziņo Pasūtītājam laiku, kad Pasūtītājam jāierodas Objektā uz defektu novēršanas akta sastādīšanu. Pasūtītājam ir tiesības neparakstīt defektu novēršanas aktu, ja defekts un tā rezultātā nodarītie bojājumi Objektam pilnībā nav novērsti.
11.6. Ja Būvuzņēmējs nenovērš defektus Pasūtītāja noteiktajā termiņā vai atsakās tos novērst, Pasūtītājs ir tiesīgs nolīgt citu personu defektu novēršanai, ievērojot publiskos iepirkumus regulējošos normatīvos aktus, un Būvuzņēmējam jāsedz defektu novēršanas izmaksas. Defektu novēršanas izmaksu segšanai Pasūtītājs ir tiesīgs izmantot Līguma 2.5.1.punktā noteiktajā kārtībā izveidoto ieturējumu, vai piedzīt šajā sakarā radušās tiešās izmaksas no Būvuzņēmēja, tai skaitā atbilstošā apmērā izmantojot Būvuzņēmēja iesniegto garantijas laika nodrošinājumu. Par lēmumu nodot defektu novēršanu citai personai Pasūtītājam jāinformē Būvuzņēmējs vismaz 5 (piecas) darbdienas iepriekš. 

11.7. Būvuzņēmējs ir atbildīgs par Darbu garantijas laikā radušos jaunu vai atkārtotu defektu novēršanu. 
12. nodrošinājumi
12.1. Darbu garantijas laikā atklāto defektu novēršanas nodrošināšanai tiek noteikts Darbu garantijas laika nodrošinājums 5% (pieci procenti) no līgumcenas, kas noformējams kā bankas bezierunu garantija vai licencētas apdrošināšanas sabiedrības, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, apdrošināšanas polise (apdrošināšanas prēmijai jābūt samaksātai uz polises iesniegšanas brīdi, ko pierāda samaksu apliecinošais dokuments), vai kā iemaksa Pasūtītāja depozīta kontā (Banka: AS SEB banka, kods: UNLALV2X, Konta nr.: LV17UNLA0055000072931). Darbu garantijas laika nodrošinājuma dokumentā kā labuma guvējs jānorāda Pasūtītājs un obligāti jāiekļauj šādi nosacījumi: nodrošinājums no Būvuzņēmēja puses ir neatsaucams, Pasūtītājam nav jāpieprasa nodrošinājuma summa no Būvuzņēmēja pirms prasības iesniegšanas nodrošinājuma devējam, nodrošinājuma devējs apņemas samaksāt Pasūtītāja pieprasīto summu nodrošinājuma summas robežās bezstrīdus kārtībā pēc Pasūtītāja pirmā pieprasījuma, kam pievienots akts par defektu konstatēšanu, akts par defektu nenovēršanu termiņā un paziņojums par kompensācijas apmēru. Darbu garantijas laika nodrošinājumam derīguma termiņš jānosaka saskaņā ar Līguma 11.2.punktu. Līguma darbības priekšlaicīgas izbeigšanas gadījumā, Darbu garantijas laika nodrošinājuma derīgums jānosaka saskaņā ar Līguma 11.3.punktu. Pirms apdrošināšanas polises noslēgšanas, apdrošināšanas sabiedrība un apdrošināšanas noteikumi Būvuzņēmējam jāsaskaņo ar Pasūtītāju.

12.2. Līguma 12.1.punktā noteiktais nodrošinājums jāiesniedz/jāiemaksā Pasūtītājam 15 (piecpadsmit) dienu laikā no dienas, kad Objekts tiek pieņemts ekspluatācijā atbilstoši normatīvo aktu prasībām, vai ja Līgums tiek izbeigt pirms termiņa – pēc Būvdarbu nodošanas-pieņemšanas akta spēkā stāšanās dienas (Līguma 16.3.7.punkts). 

12.3. Ja Būvuzņēmējs pēc Darbu pabeigšanas kā garantijas saistību nodrošinājumu izvēlas samaksas ieturējuma veidā, ja garantijas termiņa pirmajos divos gados nav konstatēti būvdarbu defekti vai Būvuzņēmējs un Pasūtītājs ir vienojušies par pieteikto būvdarbu defektu novēršanas termiņu, Būvuzņēmējs minimālā garantijas termiņa trešā gada pirmajā mēnesī iesniedz Pasūtītājam Līguma noteikumiem atbilstošu rēķinu par Būvuzņēmēja ieturēto garantijas saistību nodrošinājuma atmaksu (samazinājumu)  līdz 2 % (divi procenti) no līgumcenas. Pasūtītājs atmaksu veic 30 (trīsdesmit) dienu laikā no Līguma noteikumiem atbilstoša Būvuzņēmēja sagatavota rēķina saņemšanas. Būvuzņēmējs var  aizstāt garantijas saistību nodrošinājumu samaksas ieturējuma veidā ar citu garantijas saistību nodrošinājumu. Paziņojumu par garantijas saistību nodrošinājuma veida maiņu iesniedz kopā ar šajā Līguma punktā minēto rēķinu un pievieno dokumentu par jauno garantijas saistību nodrošinājumu.

12.4. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no līgumcenas, ja garantijas termiņa pirmajos divos gados nav konstatēti būvdarbu defekti vai Būvuzņēmējs un Pasūtītājs ir vienojušies par pieteikto būvdarbu defektu novēršanas termiņu.

12.5. Ja Līgumu Būvuzņēmēja līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums netiek izmaksāts Būvuzņēmējam. Garantijas laika ieturējums pirmajos divos gados nedrīkst pārsniegt 5 % (pieci procenti) no faktiski izpildīto būvdarbu vērtības un 2 % (divi procenti) no faktiski izpildīto būvdarbu vērtības pārējos minimālā garantijas termiņa gados. Neizmantotais nodrošinājums tiek atmaksāts Būvuzņēmējam.

13. Līdzēju atbildība un Līgumsodi
13.1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.

13.2. Būvuzraudzība un autoruzraudzība neatbrīvo Būvuzņēmēju no atbildības par Darbu kvalitāti, atbilstību tehniskajai dokumentācijai, Latvijas būvnormatīviem un citiem Latvijas Republikas normatīvajiem aktiem.
13.3. Būvuzņēmējs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darbu veikšana sakarā ar Būvuzņēmēja un/vai apakšuzņēmēju pieļautiem Līguma un/vai normatīvo aktu pārkāpumiem.
13.4. Ja Pasūtītājs noteiktajā laikā neveic maksājumus par Darbu, tad Būvuzņēmējam ir tiesības piemērot Pasūtītājam līgumsodu 0,05% (nulle, komats, nulle pieci procenti) no neveiktā maksājuma par katru kavējuma dienu, bet kopsummā ne vairāk kā 10% (desmit procenti) no Līguma 2.1.punktā noteiktās līgumcenas.
13.5. Ja Darbi nav pabeigti Līguma 3.4.punktā noteiktajā termiņā, vai tiek kavēts Līguma 3.2.apakšpunktos noteiktais termiņš, Pasūtītājam ir tiesības piemērot Būvuzņēmējam līgumsodu 0,05% (nulle, komats, nulle pieci procenti) no Līguma 2.1.punktā noteiktās līgumcenas par katru nokavēto dienu, sākot no pirmās nokavējuma dienas, bet kopsummā ne vairāk kā 10% (desmit procenti) no tās.
13.6. Par Darbu veikšanas organizācijas un darba vietas aprīkojuma shēmas neievērošanu, ja šāds pārkāpums konstatēts ar Projekta vadītāja vai būvuzrauga sastādītu aktu, Pasūtītājam ir tiesības piemērot Būvuzņēmējam līgumsodu 200 (divi simti) euro. Konstatējot pārkāpumu otro reizi līgumsods ir 500 (pieci simti) euro. Konstatējot pārkāpumu trešo reizi un katru nākamo reizi līgumsods ir 1000 (viens tūkstotis) euro.

13.7. Par būvlaukuma vai Objekta pievadceļu uzturēšanu neatbilstoši Līguma un normatīvo aktu prasībām, ja šāds pārkāpums konstatēts ar Projekta vadītāja vai būvuzrauga sastādītu aktu, Pasūtītājam ir tiesības piemērot Būvuzņēmējam līgumsodu 200 (divi simti) euro. Konstatējot pārkāpumu otro reizi līgumsods ir 500 (pieci simti) euro. Konstatējot pārkāpumu trešo reizi un katru nākamo reizi līgumsods ir 1000 (viens tūkstotis) euro.
13.8. Ja Pasūtītājs Būvuzņēmēja veiktajos Darbos, t.sk., Darbu garantijas laikā, konstatē defektus, Būvuzņēmējam uz sava rēķina jānovērš šie defekti Pasūtītāja norādītajā termiņā, pretējā gadījumā Pasūtītājam ir tiesības no Būvuzņēmēja pieprasīt līgumsodu 0,3% (nulle, komats, trīs procenti) no Līguma 2.1.punktā noteiktās līgumcenas par katru defekta novēršanai noteiktā termiņa nokavēto dienu, bet ne vairāk kā 10% (desmit procenti) no tās, un šādā gadījumā Pasūtītājam ir tiesības pieaicināt citu būvuzņēmēju defektu novēršanai, kur defektu novēršanas darbu izmaksas jāsedz Būvuzņēmējam.
13.9. Ja Būvuzņēmējs Darba izpildē neiesaista apakšuzņēmējus, uz kuru iespējām Iepirkuma procedūrā balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, atbilstoši tam apjomam un kārtībai, kādu norādījis Iepirkuma procedūras laikā, vai nav iesniedzis iesniegumu par šādu apakšuzņēmēju nomaiņu pret līdzvērtīgu Līgumā noteiktajā kārtībā, vai neiesaista speciālistus, par kuriem sniedzis informāciju Iepirkumā, lai apliecinātu savas kvalifikācijas atbilstību Iepirkuma nolikumā noteiktajām prasībām, vai nav iesniedzis iesniegumu par šādu speciālistu nomaiņu pret līdzvērtīgiem Līgumā noteiktajā kārtībā, Pasūtītājs ir tiesīgs piemērot līgumsodu 1000 (viens tūkstotis) euro, un, ja Pasūtītājam šajā sakarā ir radīti zaudējumi, papildus Būvuzņēmējs atlīdzina Pasūtītājam radītos tiešos zaudējumus.
13.10. Ja Būvuzņēmējs nepilda Līgumu vai atsakās no tā izpildes, vai ja Līgums tiek izbeigts Būvuzņēmēja vainas dēļ, vai arī Būvuzņēmējs izbeidz Līgumu pirms termiņa, izņemot nepārvaramas varas gadījumu, Būvuzņēmējs atlīdzina Pasūtītājam tiešos zaudējumus, kas radušies Līguma vienpusējas izbeigšanas rezultātā, kā arī maksā līgumsodu 10% (desmit procenti) no 2.1.punktā norādītās līgumcenas.

13.11. Ja Pasūtītājs pirms termiņa izbeidz noslēgto Līgumu, tas pilnībā norēķinās ar Būvuzņēmēju par jau paveiktajiem Darbiem un sedz Būvuzņēmēja tiešos zaudējumus, bet, ja Līgums tiek izbeigts Būvuzņēmēja saistību pilnīgas vai daļējas neizpildes dēļ, Pasūtītājs norēķinās ar Būvuzņēmēju par izpildītiem Darbiem, ko ar attiecīgu aktu Pasūtītājs ir akceptējis.
13.12. Līgumsoda samaksa neatbrīvo Līdzējus no Līgumā noteikto saistību izpildes un tiešo zaudējumu atlīdzināšanas pienākuma.

13.13. Līgumsoda summu vai jebkuru citu maksājumu, kuru saskaņā ar Līguma noteikumiem Būvuzņēmējam ir jāmaksā Pasūtītājam, pēdējais ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Būvuzņēmējam. 
14. Nepārvarama vara
14.1. Līdzēji neatbild par Līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara ir tādi ārkārtēji apstākļi, kurus Līdzēji nav varējuši paredzēt vai novērst, to skaitā dabas katastrofas, ugunsgrēki, valsts iestāžu lēmumi, karadarbība, masu nekārtības, streiki u.c. apstākļi, kas nav pakļauti Līdzēju saprātīgai kontrolei.
14.2. Par šādu apstākļu iestāšanos Līdzējam, kurš ir cietis no nepārvaramas varas radītiem apstākļiem, ir pienākums nekavējoties rakstveidā informēt otru Līdzēju, iesniedzot rakstveida paziņojumu. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.
14.3. Ja Līguma turpmāka izpilde nepārvaramas varas iedarbības dēļ nav iespējama, Būvuzņēmējs, cik ātri vien iespējams, sakārto būves vietu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz būvdarbu turpināšanai, par ko Līdzēji paraksta Būvdarbu nodošanas-pieņemšanas aktu. Būvuzņēmējs saņem samaksu par visiem līdz Līguma izbeigšanai kvalitatīvi paveiktajiem darbiem. 
15. Līguma grozīšana 
15.1. Ja sākot no Būvuzņēmēja Iepirkumā iesniegtā piedāvājuma iesniegšanas dienas, ir stājušies spēkā tādi normatīvie akti, kas pazemina vai paaugstina veicamo Darbu izmaksas un kuru ietekme uz izmaksām ir precīzi nosakāma,  tad pēc abu Līdzēju savstarpējas vienošanās tiek grozītas nolīgtās vienības cenas. 

15.2. Ja iestājas kāds no Līguma 3.6. vai 5.3.punktā minētajiem gadījumiem, tad pēc abu Līdzēju savstarpējās vienošanās tiek grozīts Darbu apjoms, līgumcena un termiņš. 
15.3. Būtiski Līguma grozījumi var tikt veikti Publisko iepirkuma likuma 61.panta trešajā daļā norādītajos gadījumos. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50% (piecdesmit procentus) no sākotnējās līgumcenas attiecībā uz katru gadījumu, kas minēts Publisko iepirkuma likuma 61.panta trešās daļas 2. un 3. punktā.
15.4. Grozījumi stājās spēkā to parakstīšanas dienā.
16. Līguma Darbības izbeigšana 
16.1. Būvuzņēmējs ir tiesīgs vienpusēji izbeigt Līguma darbību, ja Pasūtītājs neveic maksājumus un līgumsods sasniedzis 10% (desmit procenti)  no Līguma 2.1.punktā noteiktās līgumcenas. 

16.2. Pasūtītājs ir tiesīgs vienpusēji izbeigt Līguma darbību, ja:

16.2.1. Darbi Objektā netiek uzsākti 15 (piecpadsmit) darbdienu laikā no būves vietas nodošanas Būvuzņēmējam (Līguma 3.3.punkts); 
16.2.2. Būvuzņēmējs neveic Līgumā paredzētās saistības vai būvuzrauga un Pasūtītāja veiktās pārbaudes rāda, ka Darbi tiek pildīti kvalitātē, kas ir sliktāka par Līgumā noteikto;

16.2.3. ir pasludināts Būvuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzņēmēja bankrotu vai tiek konstatēts, ka līdz Līguma izpildes beigu termiņam Būvuzņēmējs būs likvidēts;

16.2.4. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Būvuzņēmēja manta, uzlikts liegums rīcībai ar banku kontiem, publiskajos reģistros uzlikts liegums kustamām mantām un nekustamajam īpašumam;

16.2.5. Būvuzņēmējs saistībā ar Līguma noslēgšanu vai tā izpildes laikā ir sniedzis nepatiesas vai nepilnīgas ziņas vai apliecinājumus;
16.2.6. Būvuzņēmējs pārkāpj vai nepilda citu būtisku Līgumā paredzētu pienākumu, t.sk., Līguma 9.4.punktā noteiktās prasības; 
16.2.7. Būvuzņēmējs Līguma 6.2.punktā noteiktajos termiņā nenoslēdz apdrošināšanas polisi un/vai neiesniedz Projektu vadītājam apdrošināšanu apliecinošus dokumentus; 
16.2.8. Būvuzņēmējs pārkāpj kādu no Līguma noteikumiem, un šāds pārkāpums, pēc Pasūtītāja viedokļa, var būtiski ietekmēt Būvuzņēmēja spējas pildīt savas saistības saskaņā ar šo Līgumu;
16.2.9.  ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no līgumcenas, un minētā korekcija izriet no Būvuzņēmēja pieļauta līguma pārkāpuma;
16.2.10. Būvuzņēmējs ir patvaļīgi pārtraucis Līguma izpildi, tai sk., nav sasniedzams juridiskajā adresē;
16.2.11.  Ir iestājies kāds no Publisko iepirkumu likuma 64.pantā minētajiem gadījumiem;

16.2.12. Būvuzņēmējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.
16.3. Līguma izbeigšanas gadījumā:

16.3.1. Pasūtītājs norāda veicamos pasākumus un to termiņus;

16.3.2. Pasūtītājs uzdod Būvuzņēmējam veikt darbus, kas pamatoti ar nepieciešamību Objektu atstāt drošā un sakoptā stāvoklī, saglabāt objekta konstrukcijas līdz būvdarbu atsākšanai;

16.3.3. Būvuzņēmējs pārtrauc Darbus un veic Līguma iepriekšējā punktā noteiktajā kārtībā uzdotos darbus;

16.3.4. pēc visu darbu pabeigšanas, Būvuzņēmējs nodod Pasūtītājam uz Darbiem attiecināmo dokumentāciju un Līdzēji paraksta būvdarbu izpildes pabeigšanas aktu, ko sagatavo Būvuzņēmējs;

16.3.5. ja Pasūtītāja norādītajā termiņā Būvuzņēmējs visus līguma 16.3.2.punktā noteiktajā kārtībā uzdotos darbus nepabeidz un neiesniedz būvdarbu izpildes pabeigšanas aktu, tad Pasūtītājs pārņem būves vietu, paziņojot par to Būvuzņēmējam; 

16.3.6. ja Līgums izbeigts 16.2.punktā noteiktajos gadījumos, tad Līguma 16.3.2.punktā noteiktajā kārtībā uzdotos darbus, kas nav paredzēti būvprojektā, Būvuzņēmējam jāveic par saviem līdzekļiem. Ja Būvuzņēmējs Pasūtītāja norādītajā termiņā darbus nepabeidz, Pasūtītājs darbu pabeigšanu drīkst uzdot citam būvuzņēmējam. Darba izmaksas un radītos zaudējumus Būvuzņēmējs atlīdzina Pasūtītājam vai Pasūtītājs ietur no maksājumiem, kas pienākas  Būvuzņēmējam; 
16.3.7. pēc izpilddokumentācijas sagatavošanas, nodošanas Pasūtītājam un paveikto darbu novērtēšanas Līdzēji paraksta būvdarbu pabeigšanas aktu.

16.4. Līdzējam ir tiesības atkāpties no Līguma, ja otrs Līdzējs ir ticis brīdināts par iespējamo vai plānoto Līguma atcelšanu un tas nav novērsis Līguma atcelšanas pamatu brīdinājumā noteiktajā termiņā.
16.5. Līgums tiek atcelts paziņojuma kārtībā. Līgums ir uzskatāms par atceltu 15. (piecpadsmitajā) dienā no paziņojuma nosūtīšanas dienas.
17. Līdzēju pārstāvji
17.1. Lai sekmīgi vadītu Līguma izpildi, Būvuzņēmējs un Pasūtītājs norīko pilnvarotos pārstāvjus, kuriem ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Līdzējiem, pieprasīt no informāciju, sniegt informāciju, nodrošināt ar Līgumu saistītās dokumentācijas (būvprojekta, izpilddokumentācijas un citas dokumentācijas) nodošanu/ pieņemšanu, nodrošināt izpildīto Darbu pieņemšanu, dot norādījumus par Līguma un Darbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. 
17.2. Līdzēji Līguma noslēgšanas brīdī paziņo viens otram to personu vārdus un uzvārdus, kas tos pārstāvēs, vienlaikus norādot piešķirtās pilnvaras, atrašanās vietu, tālruņa un faksa Nr., kā arī citas nepieciešamās ziņas:
17.2.1. Pasūtītāja pilnvarotais pārstāvis – Projekta vadītājs - Gulbenes novada Centrālās pārvaldes Attīstības un iepirkumu nodaļas vecākā projektu vadītāja Zane Ozola-Ozoliņa, tālr.: 64473229, e-pasts:  zane.ozola-ozolina@gulbene.lv, un Gulbenes novada Centrālās pārvaldes Attīstības un iepirkumu nodaļas būvinženieris Nauris Volkovs, tālr.: 64497715, e-pasts: nauris.volkovs@gulbene.lv.
17.2.2. Būvuzņēmēja pilnvarotais pārstāvis Atbildīgais būvdarbu vadītājs – vārds, uzvārds, adrese, tālr.: _______, e-pasts: ________.

17.3. Visa dokumentu aprite un korespondences nosūtīšana notiek elektroniskā veidā. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas. 

17.4. Par Līguma izpildei būtisko rekvizītu, ar Līguma izpildi pilnvaroto personu  maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji rakstiski informē viens otru 5 (piecu) darbdienu laikā. Ja kāds no Līdzējiem neinformē otru par iepriekšminētajām izmaiņām šā punktā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
18. Blakus noteikumi

Ar šo Līgumu Būvuzņēmējs ir pilnvarots Pasūtītāja vārdā ar iesniegumu vērsties institūcijās, kuras ir izdevušas tehniskos vai īpašos noteikumus, un saņemt institūciju atzinumus par būves gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām.
19. CITI noteikumi
19.1. Visi ar Līguma izpildi saistītie strīdi risināmi pārrunās. Ja strīds pārrunās netiek atrisināts, to izskata Latvijas Republikas tiesā saskaņā ar Latvijas Republikas normatīvajiem aktiem.
19.2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

19.3. Tās Līguma attiecības, kuras nav atrunātas Līguma tekstā, tiek regulētas saskaņā ar Latvijas Republikas normatīvajiem aktiem.

19.4. Līgums ir saistošs kā Līdzējiem, tā arī to tiesību un saistību pārņēmējiem. Nevienam no Līdzējiem nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otra Līdzēja rakstiskas piekrišanas. 
19.5. Visi pielikumi Līgumam ir neatņemama tā sastāvdaļa. Pēc Līguma parakstīšanas pievienotie pielikumi stājas spēkā ar to parakstīšanas brīdi.
19.6. Līgumam tiek pievienots 1.pielikums – Darbu apjomi (Tāmes) un 2.pielikums - Būvobjekta nodošanas un pieņemšanas akta forma.
19.7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. 

20. LĪDZĒJU REKVIZĪTI UN PARAKSTI
	PASŪTĪTĀJS:
	BŪVUZŅĒMĒJS:

	Gulbenes novada pašvaldība
	

	Reģistrācijas numurs 90009116327
	

	Adrese: Ābeļu iela 2, Gulbene, 

Gulbenes novads, LV-4401
	

	Banka:
	Banka:

	Kods: 
	Kods:

	Konta Nr.: 
	Konta Nr.: 

	e-pasts: dome@gulbene.lv

e-adrese:_DEFAULT@90009116327

E-RĒĶINI e-adreses apakšadrese:

EINVOICE_GNP@90009116327

<<amats>>

__________________ <<v.uzvārds>>
 
	<<amats>>

__________________ <<v.uzvārds>>
  


2.pielikums pie iepirkuma Nr. GNP 2026/66 līguma
Būvobjekta nodošanas un pieņemšanas akts

____________________________________ (turpmāk – Pasūtītājs), no vienas puses, un ________________________ (turpmāk – Būvuzņēmējs), no otras puses (Pasūtītājs un Būvuzņēmējs kopā turpmāk – Puses, bet katrs atsevišķi – Puse), saskaņā ar 20___. gada _______ ___________ līgumu Nr.____________ "Par__________________________" (Objekts __________________, kadastra Nr. ______________________) (turpmāk – Līgums), paraksta šo aktu, ņemot vērā šādus nosacījumus:

1. Puses apliecina, ka Būvuzņēmējs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Būvuzņēmējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Būvuzņēmēja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).

2. Puses konstatē, ka saskaņā ar Līguma ____. punktu par būvdarbu izpildi Pasūtītājs apņēmies samaksāt Būvuzņēmējam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.

3. Puses apliecina, ka Būvuzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.

4. Būvuzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.

5. Būvdarbu pabeigšanas datums ir 20__. gada _____. ________. Objekta pieņemšanas ekspluatācijā datums ir 20__.gada ___.____________.
6. Saskaņā ar Līguma ___. punktu Pasūtītājs no Būvuzņēmējam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).

7. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.

Būvuzņēmējs

Pasūtītājs
______________________________

_________________________________

(kontaktpersona/pilnvarotā persona)

(kontaktpersona/pilnvarotā persona)

